Die voeltjies se ABC
In hierdie boekie beeld Piet Grobler die alfabet op 'n baie oorspronklike manier uit. By elke letter laat hy die voëltjie iets sê en doen; een drink 'n glas leeg en breek 'n wind op (Burp!), 'n ander sit rustig op 'n tak tot 'n appel op sy kop val (Doink!), en ander voëltjies eet wurms (Njam!) of lê eiers (Plop!). Elke letter beslaan twee bladsye. Daar word telkens hoof- en kleinletters verskaf. Die interaksie tussen teks en illustrasie is baie snaaks: So breek 'n houtkapper 'n 'T' met sy snawel middeldeur (Tok-tok-tok ...) en maak 'n ander voël sy nes bo in die 'Y'. Die voëltjies se ABC is 'n bekoorlike boekie wat vir ieder en elk plesier sal verskaf!
Storie van die klein gaatjie
Isabel Pin, Nicol Stassen
'n Plesierige en spannende ontdekkingsreis op soek na 'n geheimsinnige klein gaatjie, wat uiteindelik nie so ver weg is nie ...
Baie verliefde klein krokodilletjie
Krokodil loop al dae lank rusteloos rond. Soms kry hy te koud, soms kry hy te warm, soms is hy bitter hartseer, soms is hy so gelukkig dat hy die hele wêreld wil omhels.
Dit is duidelik: Krokodil is verlief.
Maar, soos dit gewoonlik maar gaan as iemand verlief is, is daar 'n klein probleempie ...
Die eerste warm sonstrale bereik die bodem van die meuldam en die klein waterman ontwaak uit sy winterslaap. Ná ontbyt gaan hy nuuskierig en vol avontuurlus uit die huis om sy omgewing te verken. Is al sy vriende nog daar?
Saam met sy dogter, Regine Stigloher, skenk Otfried Preussler aan sy lesers 'n nuwe prenteboek van sy klassieke werk, wat nou vir die eerste keer in Afrikaans uitgegee word.
Tobie Welgemoed en sy ongewone troetelgoed
Tobie Welgemoed het ongewone troetelgoed. Maar hy weet van iets wat slymeriger, lawaaieriger, vraatsiger, vreesaanjaender, en vreemder is as al sy troeteldiere saam. So wat is slymeriger as 'n seekoeislak, lawaaieriger as 'n groot gespikkelde kweelvoël, vraatsiger as 'n vreeslike renôspadder, vreesaanjaender as 'n ystervadder, kwaaier as 'n harige hus-met-langore, stinker as 'n moerasvark, en vreemder as 'n watsedinges?
Omdat ek so lief is vir jou
Ysie Ysbeer weet al baie: waar die lekkerste visse swem, hoe 'n sneeuvlokkie smaak, dat die wind kan streel én byt, en wanneer die son of die maan skyn. Hy weet ook hoe ver hy van sy mamma af kan dwaal sonder dat hy in gevaar is. Daar is natuurlik dinge wat Ysie nog nie heeltemal verstaan nie, maar die antwoord op die heel belangrikste vraag ken hy goed ...
Dirkie het een oor wat regop staan en een wat hang. Die ander konyntjies lag vir hom wanneer hy die snaaksste maniere uitdink om sy oor regop te kry ...
Pettson, sy kat Fielies en 'n klompie henne bly op 'n plasie. Op 'n dag kom hulle buurman daar aan en se hy gaan 'n jakkals jag. Wat sal Pettson en Fielies doen om die henne en die jakkals te red?
Die verjaardagkoek is 'n verbeeldingryke en vrolike storie oor die maak van 'n pannekoek-koek vir 'n kat wat drie keer per jaar verjaar. Die karakters in hierdie hartverwarmende verhaal bly 'n mens altyd by.
Dirkie en Annie
Dirkie is verlief. Hy droom daarvan om Annie se vriendjie te wees, maar hy is te bang om haar te vra. Dan versin hy maar iets om indruk op haar te maak: miskien hou sy van 'n konyn met bruin vlekke, of 'n konyn met baie soetwortels, of 'n konyn wat slim lyk ... Annie lag elke keer as sy hom in 'n nuwe gewaad sien.
M. P Robertson
'n Klein stout seuntjie gooi 'n goudvis by die toilet af om te kyk wat gebeur. Min weet hy dat hy 'n ketting van gebeure aan die gang sit wat by hom gaan spook.